Revyperler udsat for kupforsøg - sn.dk - Forsiden - Østsjælland - Stevns
De stridende parter i kampen om at opføre revy på Kulturhuset Harmonien i Rødvig, da der tirsdag aften var generaforsamling i støtteforeningen De Gule Trøjer. Forrest Stuart Goodstein, der sidder ved siden af Jeanette Larsen. Bag ved dem kan man se Max Hansen og Tom Bang Hansen med siden til. Foto: Erik Nielsen
Artiklen: Revyperler udsat for kupforsøg
Revyperler udsat for kupforsøg
Stevns - 24. oktober 2018 kl. 13:07
Revyperler: Både den tidligere revydirektør Tom Bang Hansen og den nuværende revydirektør Jeanette Larsen - med hendes selskab Østsjællandsk Kulturforsyning i ryggen - har lagt billet ind på at opføre professionel revy på Kulturhuset Harmonien i Rødvig i 2019.
Læs også: Tom Bang accepterer beslutning om revy
Over for DAGBLADET beskylder begge parter nu hinanden for kupforsøg.
- Vi har en løbende skriftlig aftale med Harmonien, som vi evaluerer mundtligt hvert år. Vores kunstneriske leder, Max Hansen, har hele sommeren sagt, at han havde noget andet på tapetet, og han ville gerne have en klar melding, om der blev revy næste år. Det kunne vi ikke give ham på det tidspunkt, og en lille måneds tid efter revyen var slut fritstillede vi Max Hansen. Dagen efter henvendte Tom Bang Hansen sig til mig og sagde, at han var interesseret i at lave en revy på Kulturhuset Harmonien i Rødvig sammen med Max Hansen. Det kan vi kun tage som et forsøg på at kuppe Revyperler og revy i Rødvig, siger Jeanette Larsen.
Jeanette Larsen har i stedet for Max Hansen engageret sin hidtidige kapelmester Stuart Goodstein som ny kunstnerisk leder.
Tom Bang Hansen har en anden udlægning af sagen. Han mener, at han kun er trådt til som en hjælp for at sikre, at der overhovedet bliver revy i Rødvig næste år.
- Min oplevelse er, at Jeanette og Stuart er ved at kuppe Max Hansen som revyens kunstneriske ankermand og afskibe de gule trøjer. På den baggrund har jeg for tre uger siden rettet henvendelse til Max Hansen og efterfølgende Harmonien. Tager jeg fejl, så er der ikke brug for min hjælp, siger han.
Nu er det så op til restauratør og forpagter af Kulturhuset Harmonien, Harry Böckmann, at vælge mellem de to bejlere til at lave revy på Harmonien i 2019.
Net-artiklen her er en forkortet version af en artikel, der bringes i DAGBLADET Køge onsdag 24. oktober
Fra revy på scenen til drama i kulissen
25. oktober 2018 kl. 13:11 Opdateret: kl. 13:11
Afgørelse efter drama: Harmoniens sal er nu lovet ud til en revy i 2019
25. oktober 2018 kl. 13:03 Opdateret: kl. 13:03
Frivillige revyhjælpere vil ikke tages som gidsler
24. oktober 2018 kl. 13:10 Opdateret: kl. 13:10
10. Stevns Fyr er med i nyt bogværk